แหกด่านชน ร.ต.ท.ขาหัก
รวบนักบิด-เจอพยายามฆ่า,พ่อค้ารองเท้าย่านตลาดสายใต้ใหม่ บิดรถ จยย.แหกด่านพุ่งชนรอง สว.จร.สน.บางพลัด ขณะตั้งด่านกวดขันวินัยจราจรเชิงสะพานข้ามแยกบางพลัด จนขาซ้าย-ข้อมือซ้ายหัก หนีไม่พ้นถูกจับทันควัน ปากแข็งอ้างที่เกิดเหตุเป็นทางลงทำให้ความเร็วเพิ่ม เบรกไม่ทัน ยืนยันเป็นอุบัติเหตุ ตำรวจแจ้งข้อหาหนักพร้อมคัดค้านประกัน,ขี่รถ จยย.แหกด่านชน ตร.เจ็บ เกิดขึ้นเมื่อเวลา 11.30 น. วันที่ 15 ก.พ. ร.ต.ท.สุดสาคร สโมสร พงส.สน.บางพลัด รับแจ้งเหตุตำรวจจราจร สน.บางพลัด ถูกรถ จยย.พุ่งชนได้รับบาดเจ็บ ขณะตั้งด่านกวดขันวินัยจราจร บริเวณเชิงสะพานข้ามแยกบางพลัด ถนนราชวิถี ฝั่งขาเข้า แขวงและเขตบางพลัด กทม. สามารถจับตัวผู้ก่อเหตุไว้ได้ รุดไปตรวจสอบที่เกิดเหตุพร้อม พ.ต.อ.ลือศักดิ์ ดำเนินสวัสดิ์ ผกก.สน.บางพลัด,ที่เกิดเหตุพบ ร.ต.ท.ปริญญา มณีศรีวงศ์กุล รอง สว.จร.สน.บางพลัด บาดเจ็บข้อมือซ้ายและขาซ้ายหัก ส่งรักษาตัวที่ รพ.ราชวิถี อาการปลอดภัย ส่วนผู้ก่อเหตุทราบชื่อนายอนุชา พันธ์จบสิงห์ อายุ 23 ปี พ่อค้าขายรองเท้า ย่านตลาดสายใต้ใหม่ อยู่บ้านเลขที่ 9 ต.ทับตีเหล็ก อ.เมืองสุพรรณบุรี ถูกตำรวจจราจรที่อยู่ในเหตุการณ์ขี่รถ จยย.ไล่กวดตามจับกุมได้ทันควันพร้อมรถ จยย.ฮอนด้า เวฟ สีขาว ไม่ติดแผ่นป้ายทะเบียน ก่อนถูกคุมตัวมาสอบสวนที่ สน.บางพลัด,ร.ต.ท.สุดสาคร สโมสร พงส.สน.บางพลัด เปิดเผยว่า สอบสวนนายอนุชาผู้ก่อเหตุรายนี้ให้การปฏิเสธ อ้างก่อนเกิดเหตุไปส่งแฟนสาวที่บ้านพักย่านบางกรวย จ.นนทบุรี ขากลับขี่รถ จยย.ขึ้นสะพานข้ามแยกบางพลัด จุดเกิดเหตุเป็นช่วงทางลงทำให้มีความเร็วเพิ่มขึ้นประกอบกับไม่เห็นตำรวจตั้งด่าน ไม่สามารถหยุดรถ จยย.ทัน โดยนายอนุชายืนยันว่าเหตุการณ์ที่เกิดขึ้นเป็นอุบัติเหตุ ไม่มีเจตนาพุ่งชนทำให้ตำรวจบาดเจ็บหรือเสียชีวิต เบื้องต้นแจ้งข้อหาพยายามฆ่าเจ้าพนักงานและต่อสู้ขัดขวาง ขัดคำสั่งเจ้าพนักงานขณะปฏิบัติหน้าที่ พร้อมคัดค้านการประกันตัว ก่อนคุมตัวไปฝากขังที่ศาลจังหวัดตลิ่งชันในวันที่ 16 ก.พ.นี้,ด้าน ร.ต.ท.ปริญญา มณีศรีวงศ์กุล รอง สว. จร.สน.บางพลัด ผู้บาดเจ็บกล่าวว่า ก่อนเกิดเหตุปฏิบัติหน้าที่ตั้งจุดตรวจบริเวณเชิงสะพานข้ามแยกบางพลัด พบผู้ก่อเหตุขี่รถ จยย.ขึ้นสะพานโดยฝ่าฝืนเครื่องหมายจราจรห้ามขึ้นสะพานจึงส่งสัญญาณให้หยุด แต่ผู้ขับขี่รถ จยย.กลับเร่งเครื่องพยายามหลบหนี ทำให้พุ่งเข้าชนตนได้รับบาดเจ็บ,บ่ายวันเดียวกัน ที่ รพ.ราชวิถี พล.ต.ท.ประวุฒิ ถาวรศิริ โฆษกสำนักงานตำรวจแห่งชาติเดินทางเข้าเยี่ยมอาการ ร.ต.ท.ปริญญา มณีศรีวงศ์กุล รอง สว.จร. สน.บางพลัด ผู้บาดเจ็บจากเหตุดังกล่าว ก่อนเผยว่า ร.ต.ท.ปริญญาได้รับบาดเจ็บที่ขาซ้ายและข้อมือซ้ายหัก เตรียมส่งไปรักษาต่อที่ รพ.ตร. ส่วนกรณีการตั้งด่านกวดขันวินัยจราจรไม่อนุญาตให้รถ จยย.เข้าไปในช่องทางด่วน รวมถึงสะพานบางแห่งเพราะอาจเกิดอันตราย พบยังมีผู้ฝ่าฝืนบ่อยครั้งยอมรับว่าป้องกันยากเนื่องจากกำลังตำรวจจราจรมีไม่เพียงพอ ในอนาคตจำเป็นต้องนำเทคโนโลยีเข้ามาช่วย
พ่อค้ารองเท้าย่านตลาดสายใต้ใหม่ บิดรถ จยย.แหกด่านพุ่งชนรอง สว.จร.สน.บางพลัด ขณะตั้งด่านกวดขันวินัยจราจรเชิงสะพานข้ามแยกบางพลัด จนขาซ้าย-ข้อมือซ้ายหัก หนีไม่พ้นถูกจับทันควัน
แหกด่าน,ชนตำรวจ,ปริญญา มณีศรีวงศ์กุล,อนุชา พันธ์จบสิงห์,ด่านตรวจ,สะพานข้ามแยกบางพลัด,ทีมข่าวหน้า 1